Все повече британци напускат страната си недоволни от наближаващия Брекзит Увеличава се броя на британците , разочаровани и ядосани от резултата на референдума за Брекзит , които напускат Великобритания в търсене на по - добро бъдеще за тях и децата им , пише британският вестник The Guardian . Някои от тях имат собствен бизнес , други имат хубава работа с добра заплата . За едни това е шанс за промяна в кариерата . Вместо да се изолират като имигранти повечето искат да се впишат в местните общества на приемащите ги страни . Вестникът дава пример с три различни семейства , предаде " Фокус " . Първото е на научен работник и съпруга журналистка с три малки деца . Те са се устройват в Берлин при много по - добри условия . Според него дори без Брекзит в Обединеното кралство са се натрупали много нерешени проблеми в транспорта , инфраструктурата и здравеопазването . Второто семейство има дванадесетгодишна дъщеря . Те са били крайно недоволни от резултата на референдума и след него са решили да се преместят във Франция , като казват , че за нищо не съжаляват и нищо не ги е задържало във Великобритания , а мултикултурната среда във Франция е по - благоприятна за дъщеря им . Третото семейство е на средна възраст и е намира нов дом в Испания . Те решават да напуснат още щом чуват резултата от референдума . След преместването създават компания за недвижими имоти и планират да кандидатстват за испанско гражданство , като учат усилено испански на вечерни курсове .